open-index/open-wikipedia-markdown huggingface dataset:
Klæboe

**Klæboe** er en norsk slekt, opprinnelig fra Klæbu.

## Klæboe i Nesna
Klæboe i Nesna var en slekt av handelsmenn som har tilknytning til gården Saura på Handnesøya i Nesna kommune.  Dynastiet drev handelshus med gjestgiveri og jektefart til Bergen.

Stamfaren er Peder Hansøn (ca. 1600- 1665), sogneprest i Klæbu. Han hadde mange etterkommere og de fleste bosatte seg på Helgeland hvor mange av dem var handelsmenn og jekteeiere. De tok alle navnet etter hjembygda.

Familien Klæboe skapte handelsstedet Saura på Handnesøya. Fra 1670 til 1853 satt 5 generasjoner Klæboe på denne gården.  Familien Klæboe var med prege utviklingen i Nesna regionen i hele 183 år. Foruten å etablere handelsstedet på Saura slo Hans Pedersøn Klæboe (1632–1719) seg ned som trondhjemsborger på Vikholmen utenfor Nesna og etablerte handelssted her, men  han beholdt  sitt borgerskap i Trondheim. Sønnen Christen Klæboe (1681–1739) tok over Saura da onkelen Michel ikke hadde noen livsarvinger.  Som skipper døde Christen den 5. mai 1739, på tur til Bergen. Da Christen døde etterlot han seg et stort bo. Midlene var tilsammen verd 2251 riksdaler, og gjelden var på forholdsvis beskjedene 306 riksdaler. Sønnen til Christen; John Klæboe (ca 1731 – 1784) var ikke mindre bemidlet.  Her er hva Peder A. Hansteen skrev: "Jon Klæboe var en av stordriverne i distriktet i sin tid. Ved skifte etter begge holdt lensmannen og to vurderingsmenn registrering i to uker, og det opptar 57 sider i Justisprotokollen. Han hadde tre større jekter og to mindre, eiendom og løsøre på Saura, Vikholmen, Træna, Lofoten. Og utestående fordringer over hele Helgeland i et antall av flere hundrede. Brutto formue ca 9000 daler, og ubetydelig gjeld".

Jons barnebarn Ebbe Moss Klæbo, var den siste handelsmann på Saura. Da han døde i 1853 uten livsarvinger ble gården solgt. I perioden fra 1859 til 1909 var gården sorenskrivergård for Nord-Helgeland.

Slektsforskning som har blitt utført har vist seg at Klæboer i Eiker/Drammen området på 1700-tallet ikke tilhører denne slekt, men stammer fra en gård i Buskerud med tilsvarende navn som stedsnavnet i Trøndelag.

## Eksterne lenker
* Slektside om Klæbo-slekten
Grande Comore

**Grande Comore**, eller **Ngazidja**, er den største øya i øygruppa Komorene. Hovedstaden i Unionen Komorene, Moroni, ligger på øya. Den har et areal på 1&nbsp;148 km² og hadde i 2016 410&nbsp;736 innbyggere. Høyeste punkt er vulkanen Karthala med 2&nbsp;361 m.

## Bilder

Flag of Grande Comore.svg|Grande Comores flagg
Gran Comore landscape.jpg|Landskap på Grande Comore
Old volcanic crater-Grande Comore.jpg|Kratersjøen Lac Niamawi
Mount Karthala (11000398163).jpg|Karthala


## Referanser


## Eksterne lenker
*
Hack Kampmann

**Hack Kampmann** (1856–1920) var en dansk arkitekt, kongelig bygningsinspektør og  professor i arkitektur.

Kampmann fikk stor innflytelse på nasjonalromantikken og senere nyklassisismen i dansk arkitektur og var en svært markant arkitekt i Århus og omegn hvor mange av hans verker ble oppført.

Kampmann ble først utdannet som murer og gikk deretter på Kunstakademiet 1873–1878. Han vant den lille gullmedaljen i 1882, den store to år etter. Han var assistent hos Ferdinand Meldahl ca. 1879 og hos Hans J. Holm ca. 1880. Fra 1882 til 1883 hadde han et studieopphold ved École des Beaux-Arts i Paris og tegnet samtidig hos arkitekt Jacques Hermant.
  
Fra 1888 drev han eget arkitektkontor. Han var undervisningsassistent på Kunstakademiet under Hans J. Holm fra 1888, ble medlem av Akademiet 1887. Kampmann ble utnevnt til kongelig bygningsinspektør for Nørrejylland i 1892 og flyttet til Århus.

Kampmann var gift med Johanne Holm, datter av arkitekt Hans J. Holm. Han er begravet på Vestre kirkegård.

## Utmerkelser
* Dannebrogordenen
* Fortjenstmedaljen i gull i 1900 for Århus Teater

## Verk - utvalg
* Teknisk skole, Kongensgade, Hjørring (1891)
* Brygger Carl Jacobsens villa på Ny Carlsberg (1890, fredet)
* Om- og tilbygging på det første Glyptoteket på Ny Carlsberg, Valby (ca. 1890–95, fredet)
* Århus tollkammer, Havnegade, Århus (1895–97, fredet)
* Århus Teater (1897–1900, fredet)
* Statsbiblioteket, nå Erhvervsarkivet, Bispetoften, Århus (1898–1902, fredet)
* Marselisborg slott (1899–1902)
* Utvidelse av Ny Carlsberg Glyptotek, København (1901–06, fredet)
* Sankt Johannes kirke på Trøjborg 1902–1905
* Århus Ting- og Arresthus, Vester Allé 10 (1903–06)
* Den jydske Handelshøjskole, nå Århus Købmandsskole, Hans Broges Gade (1904–05)
* Nybygging og ombygging av Aarhus Katedralskole (1905–06)
* Hjørring Amtmandsbolig, Amtmandstoften 1 (1909–10, fredet) 
* Kong Christian IXs og dronning Louises sarkofager, Roskilde domkirke (1911–ca. 1919)
* Viborg Katedralskole (1915–26, sammen med Christian Kampmann og Johannes Frederiksen, fredet)
* Cordial Teater, Stortingsgata 16, Oslo (1918)
* Sankt Pauls kirke, Hadsten (1918–19, sammen med Hans Jørgen Kampmann)
* Københavns politigård, Polititorvet, København (1918–24, sammen med Aage Rafn, Christian og Hans Jørgen Kampmann, Holger Jacobsen og Anton Frederiksen, fredet)

## Referanser


## Eksterne lenker
* 
* 
* Kampmann hos Runeberg
Handnesholmen

**Handnesholmen** er en holme i Nesna kommune i Nordland. Holmen ligger utenfor Handnes på sørspissen av Handnesøya, derav navnet. Holmen danner Handnessundet mellom Handnesholmen og fergeleiet på Handes.

Holmen er flat og gresskledd. Holmen er ikke bebodd og benyttes til sauebeite.

Like sør for holmen er Handnesholmen fyrlykt plassert.

## Referanser
Scapanes

* Se systematisk inndeling

***Scapanes*** er en slekt av biller som hører til gruppen hornbiller i familien skarabider (Scarabaeidae).

## Utseende
Store (40-60 millimeter), blankt mørkbrune biller. Hannen har to flate horn på pronotum og ett på hodet, hunnen mangler disse.

## Levevis
Larvene utvikler seg i jorda under råtne stokker eller lignende. Utviklingen tar minst 9 måneder. De voksne billene gnager på greiner av palmer og andre storvokste planter.  Disse billene kan gjøre betydelig skade på unge kokospalmer, sagopalmer og bananplanter, der de borer i skuddene og blant annet kan åpne veien for råte og andre skadeinsekter.

## Utbredelse
Slekten er utbredt i Melanesia, i Ny-Guinea og Salomonøyene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Scapanes*
******** *[[Scapanes affinis]]* Dechambre, 1995
******** *[[Scapanes australis]]* (Boisduval, 1832)
********* *[[Scapanes australis australis]]* (Boisduval, 1832)
********* *[[Scapanes australis brevicornis]]* Sternberg, 1908 – Ny-Guinea
********* *[[Scapanes australis grossepunctatus]]* Sternberg, 1908 – Ny-Guinea
********* *[[Scapanes australis solomonensis]]* Sternberg, 1908 – Salomonøyene

## Kilder
* Om skader forårsaket av *Scapanes australis*: https://web.archive.org/web/20160304190609/http://www.pacificdisaster.net/pdnadmin/data/original/MAL_SLB_Scanpanes_EFsheet57.pdf

## Eksterne lenker
* Foto av ''Scapanes australis brevicornis'', hann
* Bilde av ''Scapanes affinis'', hann
*
Wilgot Ohlsson

**Wilgot Ohlsson** var en svensk skuespiller.

## Filmografi
* 1910 - *En sann historia från Fläsian eller Gubben X, kikaren och albusken* 
* 1910 - *[[Värmlänningarne]]*
* 1910 - *[[Fänrik Ståls sägner (film, 1910)|Fänrik Ståls sägner]]* 
* 1910 - *[[Bröllopet på Ulfåsa I|Bröllopet på Ulfåsa]]*

## Eksterne lenker
*
Tarantobukta

**Tarantobukta** (italiensk: *Golfo di Taranto*) er ei bukt i Det joniske hav sør i Italia. De største byene langs kysten er Taranto, som bukta er oppkalt etter, og Gallipoli. 

Tarantobukta er nesten firkanta. Den er 140 km i begge retninger og ligger mellom Santa Maria di Leuca i øst og Colonna i vest. Bukta er omgitt av tre italienske regioner: Puglia, Basilicata og Calabria. De viktigste elvene som munner ut i bukta er Basento, Sinni og Agri.

De greske koloniene (Magna Graecia) Crotone, Heraklea, Thurii og Sybaris lå langs Tarantobukta.

Italia gjorde i 1977 krav på Tarantobukta som et historisk havområde.

## Referanser
Megaceras

* Se systematisk inndeling

***Megaceras*** er en slekt av biller som hører til gruppen hornbiller i familien skarabider (Scarabaeidae).

## Utseende
Store (gjerne rundt 50 millimeter), blanke, brunsvarte biller. Hannen har et kraftig horn i pannen og to knøler eller horn på pronotum. For-leggen (protibia) har tre tenner.

## Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

## Utbredelse
Slekten finnes for det meste i Sør-Amerika, men to arter går nord til Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Megaceras* Hope, 1837
******** *[[Megaceras bolivianus]]* Dechambre, 1975
******** *[[Megaceras brevis]]* Dechambre, 1998 – Peru
******** *[[Megaceras briansaltini]]* Ratcliffe, 2007 – Peru, foreløpig bare kjent fra ett eksemplar
******** *[[Megaceras celatus]]* Dechambre, 1998
******** *[[Megaceras crassum]]* Prell, 1914
******** *[[Megaceras endroedii]]* Dechambre, 1998
******** *[[Megaceras inexspectatus]]* Dechambre, 1998
******** *[[Megaceras inflatum]]* Prell, 1934
******** *[[Megaceras jason]]* (Fabricius, 1775)
******** *[[Megaceras laevipenne]]* Prell, 1914
******** *[[Megaceras morpheus]]* Burmeister, 1847
******** *[[Megaceras pauliani]]* Dechambre, 1975
******** *[[Megaceras philoctetes]]* (Olivier, 1789)
******** *[[Megaceras porioni]]* Dechambre, 1981
******** *[[Megaceras quadraticollis]]* Dechambre, 1975
******** *[[Megaceras remus]]* Reiche, 1859
******** *[[Megaceras sarecagem]]* Ratcliffe & Saltin, 2021 
******** *[[Megaceras septentrionis]]* Bates, 1888
******** *[[Megaceras stuebeli]]* Kirsch, 1885

## Kilder
* Ratcliffe, B.C. 2007. A remarkable new species of *Megaceras* from Peru (Scarabaeidae: Dynastinae: Oryctini). The "Dim Effect": Nature mimicking art. The Coleopterists' Bulletin 61: 463-467. http://digitalcommons.unl.edu/cgi/viewcontent.cgi?article=1091&context=entomologypapers&sei-redir=1#search="Megaceras"

## Eksterne lenker
*
Gondwana (India)

**Gondwana** er en region i det sentrale India, som omfatter deler av statene Madhya Pradesh, Andhra Pradesh, og Maharashtra. Området er befolket av de dravidisktalende gond-stammene. Området var fra middelalderen og frem til 1700-tallet regjert av lokale dynastier. Siden ble området erobret av Marathariket, men noen lokale rajaer satt ved makten også senere.
Oscar Söderholm

**Oscar Söderholm** (født  *Oskar Urbanus Söderholm* i 1875 i Västerlövsta i Västmanland, død 1936) var en svensk skuespiller,  fotograf og regissør.

## Filmografi
### Skuespiller
* 1910 - *[[Värmlänningarne]]*
* 1910 - *[[Fänrik Ståls sägner (film, 1910)|Fänrik Ståls sägner]]*
* 1910 - *[[Emigranten]]*
* 1910 - *[[Bröllopet på Ulfåsa I|Bröllopet på Ulfåsa]]*
### Regi og filmfoto
* 1908 - Han som klara' boven

## Referanser


## Eksterne lenker
*
Henrik Malmström

**Henrik Malmström** (født 26. august 1978 i Kristianstad, Sverige) er en svensk tidligere ishockeyspiller som spilte løper for Sparta Warriors fra 2008 til 2018. Malmströms moderklubb er Kristianstads IK

Malmström begynte sin karriere i den svenske Hockeyallsvenskan, landets andre divisjon og spilte for sin hjembys team Kristianstads IK før han flyttet til Elitserien med Malmö Redhawks, der han tilbrakte fire sesonger. Han hadde en kort periode med HV71 i 2002 før han returnerte til Malmö. I 2003 flyttet han til Brynäs IF og ble med laget fram til 2006 da han ble med Frölunda HC midtveis i sesongen 2006-07. I 2007 flyttet han til Finland for å spille i SM-liiga og hadde også en kort periode med danske HK Acroni Jesenice av Erste Bank Eishockey Liga.

## Eksterne lenker
* 
* Spillerprofil på Sparta Warriors.
* http://hockeytown.origo.no/-/bulletin/show/282563_henrik-malmstr-m-maa-bli-for-en-hver-pris
Bundespräsidialamt

**Bundespräsidialamt** er en føderal etat i Tyskland som utgjør sekretariatet for den tyske presidenten. Bundespräsidialamt er blant de øverste føderale myndigheter i Tyskland og har ca 150 ansatte. Sekretariatets bygning ligger langs Spreeweg i ortsteilen Tiergarten, i bydelen Mitte, ikke langt fra presidentens residens i Berlin, Schloss Bellevue. 

Etaten ble opprettet i 1945 og var inntil 1994 plassert i Bonn, da den ble flyttet til Berlin.
## Eksterne lenker
* 
* Om etaten på presidentembetets hjemmeside
Familieracer

**Familieracer** er en betegnelse på en bil som både er praktisk og sprek.

Uttrykket brukes ofte om stasjonsvogner med motorytelse utover det som er normalt for en familiebil. Det er likevel ikke utelukkende ytelse som gir betegnelsen familieracer, men ytelse i kombinasjon med sportslige kjøreegenskaper og et stylet eksteriør.

Begrepet er ikke registrert i bokmålsordboka og nynorskordboka., men benyttes likevel flittig av blant annet biljournalister.

## Noen typiske  modeller
* Volvo 245 GLE Turbo
* Ford Focus ST 170 
* Audi S4

## Referanser
Hyboschema

* Se systematisk inndeling

***Hyboschema*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, kraftige, svarte biller. Kroppsformen er kort og hvelvet, noe som er ganske uvanlig for hornbiller, og dessuten er overflaten ganske matt.

## Utbredelse
Den ene arten som er kjent i denne slekten lever på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Hexodontini Lacordaire, 1856
******* Slekten *Hyboschema* Péringuey, 1901
******** *[[Hyboschema contractum]]* (Boheman, 1857)

## Eksterne lenker
*
Grønlitinden

**Grønlitinden** er den nordre tinden på Handnesøya i Nesna kommune i Nordland. Det har en høyde på 588 meter over havet.

## Referanser
Keltiske myter

***Keltiske myter*** er en bok i Bokklubbens serie Verdens Hellige Skrifter, redigert av Jan Erik Rekdal og utgitt i 2006. Boken inneholder mytologiske fortellinger fra keltisk mytologi med vekt på irsk og walisisk mytologi.

## Innhold
* *[[Slaget ved Mag Tuired]]*, hvor Tuatha de Danaan, prototypen på det irske alvefolket, opptrer
* *[[Étaíns friere]]*, hvor guden Dagda opptrer
* *[[Ødeleggelsen av Da Dergas gjestegård]]*, hvor helten Conaire Mór opptrer
* *Óengus' drøm*, hvor gudetrioen Dagda, Boann og sønnen Óengus opptrer
* *De to grisegjeternes krangel*, en kort humoristisk fortelling om hamskifte, med tilknytning til fortellingen *[[Táin Bó Cúailnge]]*
* *[[Brans sjøreise]]*, den mest kjente av de irske immram, allegoriske reiseskildringer
* *Eochaid Mugmedóns sønner*, om Uí Néilldynastiet og den mytiske helten Niall Noigíallach
* *[[Tuán mac Cairill]]*, en kort fortelling fra trosskiftet
* Tekster fra *[[Mabinogion]]*
** *[[De fire grenene av Mabinogi]]*
** *[[Culhwch og Olwen]]*
** *[[Lludd og Lleuelys]]*
** *[[Macsen Wledigs drøm]]*

## Referanser
Niklas Zender

**Niklas Zender** (født 28. august 1990) er en tysk friidrettsutøver. Han konkurrerer hovedsakelig på 400 meter, men også på 100, 200 og 800 meter.

Han deltok ved Junior-VM i friidrett 2008 vant Tyskland bronse på 4 x 400 meter. De andre løperne på det tyske laget var Pascal Nabow, Alexander Juretzko og Marc-John Dombrowski.

Året etter, ved Junior-VM i friidrett 2009 deltok han både på 4 x 400 meter stafett, sammen Benjamin Jonas, Sascha Eder og Marco Kaiser, og de vant her sølv bak Storbritannia (Louis Persent, Ross McDonald, Nathan Wake og Chris Clarke). Han deltok også på 400 meter individuelt, her kom han på 4.-plass med tiden 46,84.

Han deltok også ved Lag-EM i friidrett 2010 i Bergen, på 4 x 400 meter stafett.

På nasjonalt nivå er han tysk juniormester (U17) i 2007, juniormester innendørs i 2008 og juniormester i 2009. I 2008 fikk han også sølv på 200 meter i det tyske juniormesterskapet.

## Referanser


## Eksterne lenker
* 
* Profil hos Leichtathletik.de
*
Democrates (slekt)

* Se systematisk inndeling

***Democrates*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (ca. 25 millimeter), blanke, gulbrune biller. De mangler horn og ligner ikke mye på typiske hornbiller. Hodet er forholdsvis lite, kort og bredt, uten horn eller knøler. Pronotum er rundet, svært blankt, veldig fint punktert. Dekkvingene er jevnbrede, blanke, mer eller mindre rødlige. Undersiden er kledt med lange, rødlige hår, disse er også påfallende langs sidene og mellom pronotum og dekkvingene på oversiden. Beina er forholdsvis lange, leggene på frambeina gjerne med tre tenner, på mellom- og bakbeina med tverrkjøler.

## Utbredelse
Artene lever i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847
******* Slekten *Democrates* Burmeister, 1847
******** *[[Democrates burmeisteri]]* Reiche, 1852 – Colombia og Ecuador
******** *[[Democrates croesus]]* (Newman, 1836)
******** *[[Democrates lepiouffi]]* Dechambre, 2006
## Eksterne lenker
*
Damen Schelde Naval Shipbuilding

**Damen Schelde Naval Shipbuilding** (DSNS) er et nederlandsk skipsverft. Verftet har to hoved konstruksjons- og utrustningsfasiliteter i Vlissingen. 
Verftet  ble etablert i 1875 under navnet Royal Schelde, men ble i år 2000 en del av Damen Shipyards Group og skiftet navn til Damen Schelde Naval Shipbuilding.

## Eksterne lenker
*
Enema

* Se systematisk inndeling

***Enema*** er en slekt av biller som hører til gruppen hornbiller i familien skarabider (Scarabaeidae).

## Utseende
Store, blanke, svarte biller. Et spesielt trekk ved denne slekten er at hunnene også kan ha horn på hodet – vanligvis er det bare hannene som har disse hos hornbiller. Hannene har imidlertid to kraftige horn på pronotum som hunnene mangler.

## Levevis
Til tross for at disse store billene er forholdsvis vanlige, er ganske lite kjent om biologien deres. De holder mest til i skog, men *[[Enema endymion]]* kan forekomme i mer åpne områder også. Larvene lever trolig i jorden. De voksne flyr om natten og kommer gjerne til lys, noen ganger tallrikt.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842 – 26 slekter
******* Slekten *Enema* Hope, 1837
******** *[[Enema endymion]]* Chevrolat, 1843
******** *[[Enema pan]]* (Fabricius, 1775)

## Kilder
* Omtale av slekten

## Eksterne lenker
* Bilder av ''Enema pan'', hunn
*
Kindl-Bühne Wuhlheide

**Kindl-Bühne Wuhlheide** er en friluftscene og amfiteater i ortsteil Oberschöneweide, bydel Treptow-Köpenick i Berlin. Friluftscenen som er underlagt kulturvern, ligger i Volkspark Wuhlheide og har 17 000 tilskuerplasser, hvorav 15 300 sitteplasser. Den er etter Waldbühne den nest største friluftscenen i Berlin.

Kindl-Bühne Wuhlheide ble bygget i 1951 og bærer navnet til ølmerket Berliner Kindl.

## Konserter siden 1998
Beatsteaks (2008, 2007), Bruce Springsteen (1999), Bryan Adams (1999), Coldplay (2005), Deep Purple (2003, 1999), Die Ärzte (2008, 2004, 2001, 1998), Die Toten Hosen (2009, 2002, 1999), Eric Clapton (2006), Eros Ramazzotti (1998), Farin Urlaub Racing Team (2009), Foo Fighters (2008, 2011), Herbert Grönemeyer (2003), Ich + Ich (2010), Jack Johnson (2008), Joe Cocker (1998), Karat (2008, 2007, 2005, 2000), Metallica (2003), Ostrock in Klassik (2007,2008,2009), Pearl Jam (2010, 2009, 2006, 2000, 1992), Peter Maffay (2005, 2002, 2001, 2000), Peter Fox (2009), Pixies (2004), Puhdys (2007), Pur (2007, 1999), R.E.M. (1999), Radiohead (2001, 2008), Rammstein (1998, 2005, 2010), Red Hot Chili Peppers (2006, 2003), Robbie Williams (2003), Roger Waters (2006), Rosenstolz (2007, 2006, 2004, 2003), Santana (2000), Seeed (2007, 2004), The Cure (2005), Wir sind Helden (2007, 2005), Whitney Houston (1998), Xavier Naidoo (2003)

## Eksterne lenker
* 
* Hjemmeside til Kindl-Bühne Wuhlheide
* Berlins turistinfo: de to største utendørscener i Berlin: Kindl-Bühne Wuhlheide og Waldbühne
Georg Dalunde

**Erik Georg Dalunde** eller *Erik Dalunde* (født 7. juli 1881 i Mattmar i Jämtlands län, død 19. april 1961) var en svensk boktrykker og skuespiller.
Han var gift med Anna Bengtsson. Barn:
* Iris, født  1919
* Nancy, født 1921
* Sven, født 1924
* Bengt, født 1927
Dalunde arbeidet som boktrykker og var deleier i Dalunde & Eliassons trykkeri i Stockholm. Han gikk inn i filmbransjen i 1910.
Dalunde opptrådte også offentlig en rekke ganger med forelesninger om stedsnavns- og dialektforskning.

## Filmografi
* 1993 – *Minns Ni?* 
* 1942 – *[[Kan doktoren komme]]*
* 1938 – *[[Med folket för fosterlandet (film) |Med folket för fosterlandet]]*
* 1910 – *[[Fänrik Ståls sägner (film, 1910)|Fänrik Ståls sägner]]*
* 1910 – *[[Bröllopet på Ulfåsa I|Bröllopet på Ulfåsa]]*
* 1910 – *[[Värmlänningarne]]*

## Eksterne lenker
*
Mitracephala

* Se systematisk inndeling

***Mitracephala*** er en slekt av biller som hører til gruppen hornbiller i familien skarabider (Scarabaeidae).

## Utseende
Ganske store (25-40 millimeter), kraftige hornbiller. Kroppen er litt matt, dekkvingene gulbrune. Hannen har et kort, krumt horn på hodet og en to-tannet knøl på pronotum, men også disse er små til hornbiller å være.

## Utbredelse
Slekten finnes i Sør-Amerika, i alle fall i Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847
******* Slekten *Mitracephala* Thomson, 1859
******** *[[Mitracephala humboldti]]* Thomson, 1859
******** *[[Mitracephala lachaumi]]* Dechambre, 1992

## Eksterne lenker
*
Etiopiske språk

**Etiopiske språk** eller mer korrekt **etiopisk-semittisk** eller **abessinsk**, er en gruppe semittiske språk som tales i det nordøstlige Afrika, særskilt Etiopia og Eritrea. De utgjør den vestlige grenen av sørsemittiske språk, i seg selv en undergren av semittiske, en del av den afroasiatiske språkfamilien. Språkgruppen omfatter språk som kirkespråket geez og dagens talte amharisk i Etiopia, samt tigrinja i det nordlige Etiopia og sentrale Eritrea,  tigré i Eritrea og Sudan, argobba, hareri og gurage.

Med totalt 57 500 000 talere per 2019, også rundt 25 100 000 andrespråklige, er amharisk det mest talte språket i Etiopia og det nest mest talte semittiske språket i verden (etter arabisk). Tigrinja har 7 millioner talere og er det mest talte språket i Eritrea.
 Det er en liten populasjon av tigré-talende i Sudan, og det er det nest mest talte språket i Eritrea. Språket Geez har en litterær historie i sitt eget geez-skrift som går tilbake til 100-tallet e.Kr. Det snakkes ikke lenger, men forblir det liturgiske språket til de etiopiske og eritreisk-ortodokse kirke, så vel som deres respektive østkatolske kolleger.

«Hjemlandet» til de sørsemittiske språkene er mye diskutert, med noen kilder, som A. Murtonen (1967) og Lionel Bender (1997), som antyder et opphav i Etiopia, og andre antyder den sørlige delen av den arabiske halvøy. En studie basert på en bayesiansk sannsynlighetsmodell antydet det siste. Denne statistiske analysen kunne ikke anslå når eller hvor opphavet til alle semittiske språk adskilte seg fra afroasiatisk, men den antydet at divergensen mellom øst-, sentral- og sørsemittiske grener skjedde i Levanten. Ifølge dagens tenkning stammer semittisk fra en avlegger av et enda eldre språk i Nord-Afrika, kanskje i det sørøstlige Sahara, og ørkenspredning tvang innbyggerne til å migrere i det fjerde årtusen f.Kr. – noen sørøstover til det som nå er Etiopia, andre nordøst ut av Afrika inn i Kanaan, Syria og Mesopotamia.

De moderne etiopisk-semittiske språkene deler alle subjekt–objekt–verb (SOV) ordrekkefølge som en del av det etiopiske språkområdet, men geez (som arabisk) hadde verb-subjekt-objekt (VSO) rekkefølge til felles med andre semittiske språk som snakkes i det som nå er Jemen.

## Referanser


## Litteratur
* 
*
Hendrik Elias

**Hendrik Josef Elias** (født 12. juni 1902 i Machelen i Flamsk Brabant i Belgia, død 2. februar 1973 i Ukkel) var en belgisk politiker og flamsk nasjonalist.

Elias ble etter krigen dømt til døden for krigsforbrytelser, men dommen ble senere omgjort til livsvarig fengsel. Han ble løslatt i 1959.

Elias var også en kjent akademiker som holdt flere doktorgrader innenfor både juss og filosofi fra hans studier ved Det katolske universitetet i Leuven, Universitetet i Paris og fra Universitetet i Bonn før han hadde en rekke ledende posisjoner innenfor både akademia og innenfor lovverket. Han begynte på sin politiske karriere i 1930 som sekretær for Vlaams Nationale Verbond. Han var medlem av det belgiske parlamentet fra 1932 til 1944. Han uttrykte en sterk personlig beundring for den tyske diktatoren Adolf Hitler.

Hendrik Elias ble utnevnt til ordfører i den belgiske byen Gent etter den tyske invasjonen og påfølgende okkupasjonen av landet, selv om han fortsatte å kraftig motsette seg planene om å innlemme Flandern som en del av det nasjonalsosialistiske Tyskland. Elias ble valgt til president for det belgiske partiet VNV i 1942, etter dødsfallet til den tidligere presidenten for dette partiet. Elias forsøkte å stoppe rekruttering blant den belgiske befolkningen til de frivillige divisjonene av Waffen-SS. I et forsøk på å oppnå dette oppmuntret han i stedet til en rekruttering inn i det tyske flyvåpenet Luftwaffe i stedet for til SS og han oppnådde en viss suksess i å få den belgiske ungdommen vekk fra Heinrich Himmler og hans menn.

I det offentlige rom, hevdet Elias at en tysk seier mot de allierte styrkene absolutt var nødvendig, og han støttet rekrutteringen til Østfronten, han forsvarte tvangsarbeid i arbeids- og konsentrasjonsleirene inne i Tyskland og rekvisisjoner. Mot slutten av den andre verdenskrig kom han til å samarbeide enda mer med nasjonalsosialistene, ettersom han fryktet en kommunistisk overtakelse av Belgia og nabolandene. Like før den allierte frigjøringen autoriserte Elias at militsen tilhørende VNV hadde lov til å gjennomføre aksjoner mot motstandsbevegelsen.

Elias flyktet til Tyskland i september 1944 og han ble arrestert av franskmennene og deretter ble han utlevert til Belgia. Han ble dømt til døden for krigsforbrytelser. Den belgiske regjeringen omgjorde senere denne dødsdommen til livsvarig fengsel. Han ble løslatt fra fengsel den 24. desember 1959 av helsemessige årsaker. I 1971 publiserte han verket Vijfentwintig jaar Vlaamse Beweging, som tar for seg historien til den flamske nasjonalistiske bevegelsen, og som tildels er hans egen selvbiografi.

## Referanser
Pentodon

* Se systematisk inndeling

***Pentodon*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore til store (14-28 millimeter), tettbygde, hvelvede, svarte og blanke biller. De mangler horn og kan minne om tordivler (Geotrupidae). Kroppen er nokså kraftig punktert.

## Levevis
De lever i forholdsvis tørre biotoper, som steppe og ørkener.

## Utbredelse
Slekten forekommer i Sør-Europa.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Pentodon* Hope, 1837
******** i Europa:
********* *[[Pentodon algerinus]]* (Füssli, 1778)
********* *[[Pentodon bidens]]* (Pallas, 1771)
********* *[[Pentodon idiota]]* (Herbst, 1789)
********* *[[Pentodon quadridens]]* (Gebler, 1844)
********* *[[Pentodon variolopunctatus]]* Fairmaire, 1889
******** Andre arter:
********* *[[Pentodon bengalense]]* Arrow, 1910
********* *[[Pentodon bidentulus]]* (Fairmaire, 1887)
********* *[[Pentodon brachypterus]]* Gusakov, 2004
********* *[[Pentodon caminarius]]* (Faldermann, 1835)
********* *[[Pentodon deserti]]* (Heyden, 1899)
********* *[[Pentodon distantidens]]* Reitter, 1898
********* *[[Pentodon dorcus]]* Krell, 2019
********* *[[Pentodon dubius]]* Ballion, 1870
********* *[[Pentodon elatus]]* Kuster, 1847
********* *[[Pentodon foveipennis]]* Jakovlev, 1903
********* *[[Pentodon insularis]]* Zhang, 1991
********* *[[Pentodon intermedius]]* Voirin, 1997
********* *[[Pentodon kuwaitensis]]* Endrödi & Al-Houty, 1985
********* *[[Pentodon milini]]* Miksic, 1962
********* *[[Pentodon minutus]]* Reitter, 1887
********* *[[Pentodon mongolicum]]* Motschulsky, 1849
********* *[[Pentodon nasutus]]* Petrovitz, 1964
********* *[[Pentodon persicus]]* Jakovlev, 1902
********* *[[Pentodon reitteri]]* Jakovlev, 1904
********* *[[Pentodon snegovayae]]* Shokhin, 2015
********* *[[Pentodon subdilatatus]]* Motschulsky, 1849
********* *[[Pentodon topali]]* Endrödi, 1974

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
* Bilde av ''Pentodon idiota''
*
Ptolemaeus (månekrater)

**Ptolemaeus** er et månekrater som befinner seg nær sentrum av den Månens forside. Krateret henger sammen med Alphonsus, og disse danner en kjede med Arzachel i sør. Inne i krateret ligger krateret Ammonius.

Ptolemaeus blir fremhevet når solen er på lave vinkler i første og siste kvartal. Ved fullmåne er Solen omtrent rett over krateret og dets konturer blir vanskeligere å oppdage.

## Eksterne lenker
*
Victor de Laveleye

**Victor Auguste de Laveleye** (født 5. november 1894 i Brussel i Belgia, død 14. desember 1945 i Elsene) var en belgisk liberal politiker og minister. De Laveleye representerte Belgia i tennis under Sommer-OL i 1920 og neste gang i 1924.

Han var medlem av kummunerådet for Sint-Gillis og president av det belgiske liberale partiet (1936–1937). De Laveleye var mellom 1939 og 1945 parlamentsrepresentant for distriktet Brussel. Han ble justisminister i 1937 og var minister for offentlig utdanning 1944&ndash;1945. 

Under den andre verdenskrig var han direktør for de belgiske franskspråklige sendingene ved det britiske kringkastingbyrået BBC fra 1940 til 1944. Under krigen ble han et symbol for belgierne gjennom sine sendinger fra London. Den 14. januar 1941 ba han alle belgierne om å velge bokstaven V som samlingspunkt «Ettersom V er den første bokstaven i *Victoire* (seier) på fransk og *Vryheid* (frihet) på flamsk.» og det ble begynnelsen på «V-kampanjen» som viste «V» malt på vegger over hele Belgia. Selv Winston Churchill tok opp dette forslaget.

## Referanser

## Eksterne lenker
*
Maurice Gateley

**Maurice Gateley** (født 13. juni 1904, død ukjent) var en indisk landhockeyspiller som deltok i de olympiske leker 1928 i Amsterdam.
  
Gateley ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.

## OL-medaljer
*  1928  Amsterdam -  **Gull** i landhockey  India

## Referanser


## Eksterne lenker
*
Claudia Heill

**Claudia Heill** (født 24. januar 1982, død 31. mars 2011) var en østerriksk judoka, best kjent for sølvmedaljen hun vant i 63-kilosklassen under OL 2004 i Athen. Hun tok også sølvmedaljer i EM i 2001 og 2005, og bronsemedaljer i 2002, 2003 og 2007. Hun ble nummer fem i OL 2008 og la opp året etter.

Etter at hun la opp som aktiv utøver, trente hun juniorutøvere. I mars 2011 begikk hun selvmord i Wien ved å hoppe ut fra et vindu i sjette etasje av en bygning.

## Referanser


## Eksterne lenker
*
Horst Möller

**Horst Möller** (født 12. januar 1943 i Breslau) er en tysk historiker og professor i samtidshistorie ved Ludwig-Maximilians-Universität München. Siden 1992 har han vært direktør ved Institutt for samtidshistorie.

## Referanser
Mariner 10

**Mariner 10** var den siste romsonden i det amerikanske Mariner-programmet. Den ble skutt opp 3. november 1973 og fløy forbi både planeten Merkur og planeten Venus. Mariner 10 var også den første romsonden som brukte en planets  gravitasjonsfelt for å endre fart og lengderetning.

## Målsettinger
Målene med romsonden var å undersøke atmosfæren og overflaten på Merkur og Venus. Sekundære mål var å få erfaring med såkalte *dual planet gravity assists*, der sonden skulle utnytte tyngdekraften fra de to planetene til å endre fart og retning. Mariner 10 ble den første romsonden til å utnytte denne metoden som senere ble benyttet av Voyager 1, Cassini-Huygens samt romsonden Ulysses.

## Romferden

Mariner 10 ble skutt opp 3. november 1973, omtrent to år etter Mariner 9. I løpet av de første ukene etter oppskytningen ble kameraet i romsonden testet ved å returnere fem mosaikkbilder av jorden, samt seks i fra Månen. Månen sin nordpol ble også ytterligere fotografert der tidligere dekning var dårlig.

Mariner 10 passerte planeten Venus 5. februar 1974 og var på det nærmeste &nbsp;km unna. Med ultrafiolette kameraer var det mulig å se skylag som knapt var synlige i vanlig lys. Man har også kunnet se disse skylagene med ultrafiolette kameraer fra jorden, men detaljene sett fra Mariner 10 overrasket mange.

Etterpå gjorde Mariner 10 tre forbiflyginger av planeten Merkur. Den første forbiflygingen fant sted 29. mars 1974, den andre 21. september 1974 og den tredje og siste fant sted 16. mars 1975. Romsonden kartla rundt 40 % av overflaten til planeten og oppdaget en tynn atmosfære og et magnetfelt.

Undersøkelsen ble avsluttet 24. mars 1975 da romsonden gikk tom for drivstoff. Romsonden går nå i bane rundt solen, men elektronikken ombord er mest sannsynlig skadet av strålingen fra solen.

## Eksterne lenker
* ''The Voyage of Mariner 10: Mission to Venus and Mercury'' (NASA SP-424) 1978  This is an *entire book* about Mariner 10, with all pictures and diagrams, on-line! Scroll down to click on the "Table of Contents" link. PDF version
* 'Mariner 10', NASA's 1973-75 Venus/Mercury Mission 
* Mariner 10 image archive
Lakota (språk)

**Lakota** er et siouxspråk i *dakota-gruppen* lokalisert til Nord-Amerika, og et av de tre hovedspråkene for sioux-folket. Det tales i dag av om lag 6.000 mennesker som morsmål, av en lakota-befolkning på om lag 20.000. Språket er hovedsakelig lokalisert til Sør-Dakota, Nord-Dakota, Minnesota, og knapt nok i nordligste Nebraska og vest i Montana.

## Eksterne lenker
* Lakota - *UCLA Language Materials Project*, University of California Los Angeles (UCLA).
Christopher Clark

**Christopher M. Clark** (født 1960 i Sydney) er en australsk historiker som arbeider i England. Han er utdannet ved Sydney Grammar School, University of Sydney og Freie Universität Berlin i Berlin.

Han ble i 2019 opptatt i ordenen Pour le Mérite für Wissenschaften und Künste.

## Referanser


## Eksterne lenker
* 
*
Karl Dietrich Bracher

**Karl Dietrich Bracher** (født 13. mars 1922 i Stuttgart i Tyskland, død 19. september 2016 i Bonn) var en tysk historiker og statsviter. Han underviste ved Freie Universität Berlin fra 1950 til 1958 og ved Rheinische Friedrich-Wilhelms-Universität fra 1959.

## Referanser
Centraladministrationen

**Centraladministrationen** er et annet ord for den danske stat, og viser til statens rent fysiske utforming. Centraladministrationen er statens ministerier og direktorater, og deres arbeidsområder.

«Central» i centraladministrasjonen viser til at hele administrasjonen en gang har ligget utelukkende i hovedstaden. I dag har det skjedd en desentralisering av enkelte arbeidsområder, og direktorater har blitt flyttet ut fra hovedstaden, slik Sikkerhedsstyrelsen ble.
## Eksterne lenker
* Centraladministrationens historie
Mariahout

**Mariahout** er en liten landsby i provinsen Noord-Brabant, i Sør-Nederland som ligger omkring 20 kilometer nord for Eindhoven. Den ble grunnlagt i 1933, og har i 2010 en populasjon på 1910 innbyggere. Mariahout huser et militært lageranlegg så vel som en testbane for DAF trucker. Mariahout er den minste landsbyen i kommunen Laarbeek. Før 1997 var Mariahout en del av Lieshout kommune.  

Landsbyen er også hjemstedet til den kjente nederlandske musikeren Guus Meeuwis.

## Eksterne lenker
*
Dietmar Petzina

**Heinz Dietmar Petzina** (født 15. september 1938 i Praha) er en tysk økonom og statsviter. Han har undervist i sosialvitenskap og statsvitenskap som professor ved Ruhr-Universität Bochum fra 1970 til 2003 og var rektor ved Universität Bochum fra 1998 til 2002.

## Referanser
Ojibwa (språk)

**Ojibwa** er et algisk språk som tales av ojibwaindianerne i det nordlige USA og sørvestlige Canada. Det har inntil 50 000 talere av en totalbefolkning på ca 200 000, og er dermed et av de større indianerspråkene i USA, og det største i gruppen av algonkinske språk. Sentrale dialekter er ojibwa (*chippewa*), algonkinsk, saulteaux og ottawa. 

## Eksterne lenker
* Ojibwe - *UCLA Language Materials Project*, Universitetet i California Los Angeles (UCLA).
Yasmina Khadra

**Yasmina Khadra** (født 1955) er et pseudonym for forfatteren *Mohammed Moulessehoul*, som vokste opp i Algerie. Hans far hadde deltatt i FLNs befrielsekrig mot Frankrike og ble siden yrkesmilitær. Allerede i 1964 ble Mohammed sendt til en kadettskole, der han ble utdannet til yrkesoffiser. Etter endt utdannelse gikk han inn i de algeriske militære styrkene. Siden 2000 har han vært bosatt i Frankrike.

## Pseudonym
Mohammed Moulessehoul ga ut seks romaner i Algerie under sitt eget navn. Men i 1988 krevde hans militære arbeidsgiver at en militær komité skulle få lese og sensurere manuskriptene før trykking. Dette kunne han ikke akseptere. Da foreslo Moulessehouls hustru Yasmina Khadra at han skulle publisere framtidige bøker under hennes navn. Også etter at han forlot militæret og bosatte seg i Frankrike fortsatte han å benytte samme forfatterpseudonym.

## Bibliografi

 
## Priser og utmerkelser
* Le Prix des Libraires 2006 for *Etter attentatet*

## Referanser


## Eksterne lenker
* 
* 
*  Offisiell hjemmeside (på fransk)
*  Yasmina Khadra (på tysk)
Norsk Hoved-Jernbane

**Norsk Hoved-Jernbane** (NHJ) var det offisielle norske navnet på jernbaneselskapet som ellers kalles Hovedbanen, det vil si jernbanen mellom Oslo og Eidsvoll om Lørenskog og Dal (for ikke å forveksle den med den mer eller mindre paralleltgående Gardermobanen). Dette var Norges første offentlige jernbane, åpnet  1. september 1854, og som resultat av et forarbeid, utført av Den Kongelige Jernbanekommisjonen av 1. juli 1845. Banen var formelt en privatbane fram til 4. mars 1926, da den ble en del av Norges Statsbaner Oslo distrikt.

## Historikk

Jernbaneselskapet var fra starten et britisk/norsk konsortium, der britiske og norske aksjonærer skjøt inn halvparten av anleggsomkostningene på 450&nbsp;000 £. Banen hadde derfor et engelsk navn også: **Norwegian Trunk Railway**. Selskapets aksjer ble lagt ut til tegning 9. september 1850, 17. desember samme år ble kontrakten med de britiske entreprenørene undertegnet, disse ble betalt med prioriterte aksjer som kunne innløses hos den norske staten til pari kurs etter 100 år. Selskapets direksjon hadde seks medlemmer – tre var utnevnt av staten, og tre ble valgt av eierne av de prioriterte aksjene.

Byggingen av banen tok til den 8. august 1851 med en opprinnelig arbeidsstokk på om lag 350 arbeidere, som siden ble økt til hele 1&nbsp;400 mann i desember 1851.

File:En Christianiensers Erindringer fra 1850- og 60-Aarene - no-nb digibok 2006082800057-137 1.jpg|«Statholder Løvenskiold paabegynder 8 August 1851 Arbeidet paa Norsk Hovedjernbane»
File:En Christianiensers Erindringer fra 1850- og 60-Aarene - no-nb digibok 2006082800057-138 1.jpg|«Den første Skinnegang i Norge – Jernbanens Overbygning».
File:En Christianiensers Erindringer fra 1850- og 60-Aarene - no-nb digibok 2006082800057-139 1.jpg|«Prøvetur paa Jernbanen til Lillestrøm, 4 Juli 1853»
File:Collation at opening of the Norwegian Trunk Railway (ILN, 1854).jpg|Samling ved åpningen av *Norwegian Trunk Railway* 
File:Eidsvold Station (ILN, 1854).jpg|«Eidsvold Station»


## Se også
* Liste over damplokomotiver hos Norsk Hoved-Jernbane

## Referanser


## Litteratur
* 
* 
* 

## Eksterne lenker
*
Helmuth Kahl

**Helmuth Kahl** (1901–1974) var en tysk sportsutøver som deltok i de olympiske leker 1928 i Amsterdam.

Kahl vant en olympisk sølvmedalje i moderne femkamp under OL 1928 i Amsterdam. Han kom på tredjeplass bak Sven Thofelt og Bo Lindman begge fra Sverige.

## OL-medaljer
*  1928  Amsterdam – Bronse femkamp  Tyskland

## Referanser


## Eksterne lenker
*
Navajo (språk)

**Navajo** er et sørathabaskisk språk som tales av navahoer-indianerne i Arizona, New Mexico og Utah. Navajoene selv kaller språket og folkegruppen sin **diné**. Det tales av anslagsvis 150 000 mennesker, og er dermed det mest talte indianerspråk i dagens USA. Likevel høres det sjelden utenfor reservatet Navajo Nation. Språket skrives med latinske bokstaver.

Under andre verdenskrig sendte amerikanerne militære meldinger på diné. Dette var en «kode» tyskerne aldri klarte å knekke. Det ble siden avslørt, og ordbok for koden er offentliggjort.

Vanlig hilsen når man møtes, er *Yá’át’ééh* - «det er bra». Man sier ikke adjø, men *Yá’át’ééh* - «ser deg senere».

På diné kommer verbet sist. Ellers bygges setningene opp ut fra det som kalles «naturens rangstige». Jo høyere på rangstigen, jo lenger fremme i setningen: 
* Voksne folk/lyn
* Barn/store dyr
* Mellomstore dyr
* Små dyr
* Insekter
* Døde ting og planter
* Abstrakte begreper

## Referanser


## Eksterne lenker
* Navajo - *UCLA Language Materials Project*, University of California Los Angeles (UCLA).
Mende

:*For Mende i Frankrike, se [[Mende (Lozère)]]*

**Mende** er folk og et tilhørende språk i Afrika.

Som språk er det et niger-kongospråk i Sierra Leone med 1,5 millioner talere, og inntil 20.000 talere helt vest i nabolandet Liberia. De viktigste dialektene i språket er *kpa*, *ko*, *waanjama* og *sewawa*.

Som folkeslag er det en nesten overlappende gruppe (noe mindre enn språkets talere). Deres muntlige tradisjon antyder at de innvandret til området fra Sudan mellom 100-tallet og 1500-tallet. Fra uminnelige tider har de dyrket ris og flere andre grøder, og tillemper vekselbruk for å skåne marken mot utarming.

Mendefolket er også kjente for sine skulpturer av teglstein - figurer med store lepper, brede neser og utstående øyne. Deres berømte hjelmmasker benyttes i de hemmelige selskap *poro* og *bundu* som styrer den religiøse og sosiale hverdag blant dem som ikke er konvertert til islam (ca 30 %) eller kristendommen (ca 15 %).

## Eksterne lenker
* Mende - *UCLA Language Materials Project*, University of California Los Angeles (UCLA).
Tim Peters

**Tim Peters** (født 1986) er en norsk journalist og kommunikasjonsrådgiver, som partner og seniorrådgiver i kommunikasjonsselskapet Kruse Larsen. 

Peters har vært korrespondent for P4 i New York siden desember 2009. Han dekket jordskjelvet i Haiti 2010, og jordskjelvet ved Tōhoku 2011 året etter.

Han har tidligere jobbet i blant andre Oppland Arbeiderblad og Se og Hør. Han kommer opprinnelig fra Rauland i Telemark, men flyttet i 1997 til Fagernes i Valdres, i Oppland.

Peters var under Radio Prix i 2009 nominert i kategorien ”Årets direktesending”. I 2010 var han nominert i kategoriene «Årets radiotalent», «Årets direktesending» (produsent *[[Sytten Tretti]]*) og «Årets nyhetssending» (reporter nyhetene).

## Referanser
Oslo distrikt

**Oslo distrikt** er en av ni jernbanedistrikter som ble opprettet 1. april 1883 som en administrativ oppdeling av de statlige eide jernbanene i Norge. Jernbanedistriktene ble til som en del av en administrativ nyordning som også medførte at begrepet Norges Statsbaner ble tatt i bruk. Distriktsordningen opphørte fra og med 1. januar 1989.

## Navn
Oslo distrikt het opprinnelig **1. distrikt**, fra 1913 **Kristiania distrikt**, og så Oslo distrikt fra 1925 i tråd med endringen av byens navn.

## Administrasjon
Distriktet ble ledet av en distriktssjef (Dc) med sete i byen som bar distritkets navn, altså Oslo i dette tilfellet. Dc Oslo hadde kontorer på Østbanestasjonen.

## Utbredelse
Distriktet omfattet fra starten i 1883 Smaalensbanen og Kongsvingerbanen, og ble senere utvidet med Solørbanen (1893 og 1910) og Gjøvikbanen med sidelinjer (fra 1900). Senere inngikk også de tidligere private Hovedbanen (1926), Valdresbanen (1937) og Aurskog-Hølandbanen (1945).

Distriktets yttergrenser var Oslo Ø/S, Hønefoss stasjon mot Hønefoss-Roabanen (selve stasjonen tilhørte Drammen distrikt), Eidsvoll stasjon, Elverum stasjon mot Solørbanen (selve stasjonen tilhørte Hamar distrikt), Charlottenberg grense og Kornsjø grense.

## Litteratur
* Bjerke, T. & Holom, F. (2004). *Banedata 2004. Data om infrastrukturen til jernbanene i Norge*. Hamar/Oslo: Norsk Jernbanemuseum og Norsk Jernbaneklubb. s. 22 m.fl.
Cremonaplan

**Cremonaplan** er en grafisk metode for å beregne statiske krefter i fagverk. Den er utviklet av matematikeren Luigi Cremona. Metoden baserer seg på at alle krefter i hvert knutepunkt og i hele konstruksjonen skal motvirke hverandre.
Puntarenas (kanton)

**Puntarenas** er en kanton i provinsen Puntarenas vest i Costa Rica. Den er provinsens mest befolka kanton, med sine 115&nbsp;019 innbyggere (2011). Administrasjonssenteret, byen Puntarenas, er også provinshovedstad. Kantonen har et areal på 1842,33 km².

Kantonen omfatter områder på begge sider av Nicoyagolfen. På den østlige sida strekker den seg fra stillehavskysten til fjellkjeden Cordillera de Tilarán og regnskogen i Monteverde. Den sørligste delen av Nicoyahalvøya, deriblant turistmåla Montezuma, Santa Teresa, Malpaís og Playa Tambor, tilhører også Puntarenas kanton. Det samme gjør øyene i den nordlige delen av Nicoyagolfen, samt den fjerntliggende stillehavsøya Isla del Coco.

## Distrikter
Kantonen Puntarenas er delt inn i 16 distrikter:
# Puntarenas
# Pitahaya
# Chomes
# Lepanto
# Paquera
# Manzanillo
# Guacimal
# Barranca
# Monte Verde
# Isla del Coco
# Cóbano
# Chacarita
# Chira
# Acapulco
# El Roble
# Arancibia

## Referanser


## Eksterne lenker
*
Kvelden venter på oss

***Kvelden venter på oss*** er et musikkalbum med Ole Ivars, utgitt i 1979.

## Sporliste

# «Kvelden venter på oss» - Kvällen venter på oss (Bengt Palmers/Arnstein Tungvåg)
# «Den samme gamle sang» - It's the Same Old Song (Brian Holland/Lamont Dozier/A. Tungvåg)
# «Du er sommeren for meg» - Du är sommaren för meg (Pär Björck/Monica Carlsson/A. Tungvåg)
# «Je er bonde, itte bokser» - I'm a Lover, Not a Fighter (Ronny Light/A. Tungvåg)
# «Cavatina» (Stanley Myers)
# «Montego Bay» (Jeff Barry/Bobby Bloom)
# «Grønt lys» (Benny Borg)
# «Ole Ivars potpourri»
## «Regnets rytme» (John Gummoe/Lasse Hovd)
## «Syv ensomme kvelder» (Alden Shuman/Marshall Brown/Yngvar Numme)
## «En rødhåret jente» (Jens Mathiesen)
## «Jeg har alltid en venn i gitaren» (Kolbjørn Svendsen/Per-Anders Boquist)
## «Har jeg sagt deg alt jeg ville si deg?» (Scott Wiseman/Lind-Arnold Solstad)
## «Hun er 18 år i dag» (Neil Sedaka/Lasse Hovd)
# «Line» (Leon Ashley/Margie Singleton/Lasse Hovd)
# «Det var i mai» - This Time Last Year (Brian Chapman/Terje Pettersen)
# «Hør, min venn» - L'amour ça fait chanter la vie (Jean Vallée/Jørgen Flærpsnes)
# «Her kommer vi» (Jørn Kolsrud)

## Medvirkende
### Ole Ivars
* Arnstein Tungvåg – sang, tekstforfatter
* Jørn Kolsrud – tangenter, låtskriver
* Terje Scott – trommer
* Einar Jemtland – trompet, produsent
* Terje Pettersen – bass, tekstforfatter
* Jan Myhre – gitar
* Arne Willy Foss – saksofon
### Andre medvirkende
* Benny Borg - låtskriver
* Yngvar Numme - låtskriver
* Lasse Hovd - låtskriver
* Jørgen Flærpsnes - låtskriver 
## Kilder
* Kvelden venter på oss